༢༽ད་རེས་གནས་དབྱུང་དེ་ཡིས་སྐུ་ངོ་སྤེན་ཚེ་ལ་ནག་ཉེས་ཡོད་ཁུལ་གྱིས་འབྱུང་འགྱུར་བོད་མིའི་སྤྱི་ཚོགས་ནང་དུ་མགོ་བོ་འདེགས་རྒྱུ་མེད་པ་བཟོ་ཐབས་ཀྱི་སྲིད་བྱུས་ངན་པ་ཞིག་རེད།དེའང་ཕྱི་ལོ་༢༠༢༡ལོའི་སྲིད་སྐྱོང་འོས་མིར་འོས་འཚམས་དང་།རེ་བ་ཆེ་ཤོས་ནི་སྐུ་ངོ་སྤེན་ཚེ་ཆགས་ཀྱི་ཡོད་ནའང་།སྲིད་སྐྱོང་བློ་སེང་དང་ཁོང་གི་ཕྱོགས་གཏོགས་ཀྱིས་ད་ལྟ་ནས་སྐུ་ངོ་སྤེན་ཚེ་ནག་པོ་བཟོ་བརྩི་བྱེད་བཞིན་ཡོད།དེའི་ཚབ་ཏུ་སྲིད་སྐྱོང་བློ་སེང་དང་།ཁོང་གི་ཕྱོགས་གཏོགས་ཀྱི་འོས་མི་བཀའ་ཟུར་རྒྱ་རི་སྒྲོལ་མར་རྒྱབ་སྐྱོར་བ་མང་དུ་འཚོལ་ཐབས་བྱེད་བཞིན་ཡོད།གལ་ཏེ་བཀའ་ཟུར་རྒྱ་རི་སྒྲོལ་མ་སྲིད་སྐྱོང་དུ་ལང་རྒྱུའི་འཆར་གཞི་མེད་ན།སྲིད་སྐྱོང་བློ་སེང་གི་བཀའ་ཤག་ནང་དུ་མི་དགོས་ཟེར་ནའང་།གདན་འདྲེན་ཞུ་ཡི་རེད།གང་ལྟར་ད་ལྟ་ནས་སྐུ་ངོ་སྤེན་ཚེ་ནག་པོ་དང་།རྒྱབ་སྐྱོར་བ་ཇེ་ཉུང་དུ་གཏོང་ཐབས་བྱ་ཡི་ཡོད་པ་རེད།༼ངའི་སྐད་ཆ་ལ་ཡིད་མ་ཆེས་ན།ཁྱེད་ཚོས་ག་ལེར་མཐོད་ཐུབ་ཀྱི་རེད།༽